b'\n_START_ARTICLE_\nBora (elv)\n_START_SECTION_\nKraftutbygging\n_START_PARAGRAPH_\nBora er sterkt ber\xc3\xb8rt av kraftutbyggingen i Tokke p\xc3\xa5 1960- og 70-tallet. \xc3\x98vre Bora er overf\xc3\xb8rt \xc3\xb8stover til Songavatn og Songa kraftverk. Bordalsvatn er regulert 40 meter og overf\xc3\xb8rt s\xc3\xb8rover til Kjela kraftverk. Ved Venemodammen (703 moh), rundt 2 kilometer nordvest for Edland, er elva demmet opp og overf\xc3\xb8rt til Totak, som er hovedmagasin for Vinje og Tokke kraftverk. Som f\xc3\xb8lge av de omfattende overf\xc3\xb8ringene av vann fra Boras nedb\xc3\xb8rfelt er den tidligere elvemunningen ved Edland n\xc3\xa5 stort sett permanent t\xc3\xb8rrlagt og i ferd med \xc3\xa5 gro igjen.'